**Indrė Pavinkšnienė** veikianti pagal verslo liudijimą Nr.: **YP654138-1**, tel.: +37061158183

Barzdų g. 19, Kaunas LT – 46412, e.p.: indrepav@gmail.com

**Socialinė asociacija „Šviesos kampelis“**, kodas 300625407 tel. +370600 81221, (8-37)263242

Veliuonos g. 18, Kaunas LT – 48338, e.p.sviesoskampelis@gmail.com, [www.sviesoskampelis](http://www.sviesoskampelis/).lt

SAVANORIŠKŲ darbŲ STOVYKLOJE atlikimo sutartis

20 m.\_\_\_\_\_\_\_\_\_\_\_\_\_\_\_\_\_\_ d.Nr. \_\_\_\_\_\_

Kaunas

Savanoriškų darbų organizatorius **Indrė Pavinkšnienė** veikianti pagal verslo liudijimą ir socialinės veiklos asociacija „**Šviesos kampelis**“, atstovaujama direktorės **Jolantos Lipkevičienės**, rengia ir veda turistines/ išlikimo stovyklas-„Išminčių keliais“ Guldėnų apylinkėse Kauno raj.,(toliau **stovyklos organizatoriai**), asociacijos ,, Šviesos kampelis“ juridinio asmens kodas 300625407, registruota buveinė yra Veliuonos g. 18, Kaunas, atstovaujama direktorės Jolantos Lipkevičienės ir savanoris

................................................................................................................................................................

(Vardas, pavardė, gimimo data, adresas, telefono numeris, el.paštas)

...................................................................................................................................................... toliau vadinamas – Savanoris, sudarė šią savanoriškų darbų atlikimo sutartį, kurioje:

1. **Organizatorius įsipareigoja:**
	1. prieš savanoriavimo stovykloje „Išminčių keliais“ pradžią, pravesti savanorių mokymus ir pasirašytinai supažindinti su stovyklos ideologija ir veiklos taisyklėmis, LR teisės aktais reglamentuojančiais vaikų (jaunuolių) ugdymo veiklas, ugdytojų teises ir pareigas.
	2. suteikti nemokamą maitinimą stovyklavimo metu;
	3. suteikti visokeriopą pagalbą, sprendžiant iškilusias problemas ir situacijas;
	4. užtikrinti LR Darbo kodekse reglamentuotą darbo (savanoriavimo) ir poilsio režimą;
	5. supažindinti su saugos ir sveikatos reikalavimais, savanoriškos veiklos (darbo) organizavimo ir vykdymo tvarka ir taisyklėmis;
	6. pagal poreikį išduoti pažymą apie savanoriškos veiklos atlikimą ir turinį;
2. **Savanoris įsipareigoja:**
	1. vykdyti savanorišką veiklą neatlygintinai ir sąžiningai, prisiimti atsakomybę už vaikų saugumą;
	2. prieš pradedant savanorio veiklą savo lėšomis pasitikrinti sveikatą pagal LR Sveikatos apsaugos ministro 2000-05-31 Įsakymo Nr. 301 Dėl profilaktinių sveikatos tikrinimų sveikatos priežiūros įstaigose, 13 priedo reikalavimus bei LR Vyriausybės 1999-05-07 nutarimu Nr. 544 patvirtintą sąrašą „darbai ir veiklos sritys, kuriose leidžiama dirbti darbuotojams, tik iš anksto pasitikrinusiems ir vėliau periodiškai besitikrinantiems, ar neserga užkrečiamosiomis ligomis“;
	3. savo lėšomis turėti (įgyti) Privalomojo pirmos pagalbos suteikimo bei Privalomojo higienos įgūdžių pažymėjimus, Vaikų turizmo vadovo pažymėjimą;
	4. neatlygintinai atlikti savanoriškos veiklos užduotis, suderintas su Organizatoriumi;
	5. laikytis nustatytųjų savanoriškų darbų atlikimo reikalavimų, numatytų organizatoriaus darbo tvarkos taisyklėse bei saugą ir sveikatą reglamentuojančiose dokumentuose;
	6. dalyvauti visuose Organizatoriaus organizuojamuose susirinkimuose, susijusiuose su savanoriška veikla ir jos analize;
	7. be Organizatoriaus, žinios ir pritarimo nepriimti su savanoriška veikla susijusių sprendimų, veiksmų, prireikus nedelsiant jį informuoti apie savanoriškai atliekamų darbų eigą ir problemas;
	8. iš anksto informuoti Organizatorių, jei pasikeis aplinkybės, turėsiančios įtakos savanoriškai veiklai atlikti (nedarbingumas ir pan.);
	9. organizatoriui paprašius, pateikti vykdytos savanoriškos veiklos ataskaitą;
	10. organizuojant stovyklautojų veiklas, ugdant, prižiūrint ir globojant stovyklautojus, veiksmus derinti su kitais tą pačią veiklą (t.y. kartu) organizuojančiais savanoriais ir/ar stovyklos vadovais
	11. prieš kiekvieną renginį ar veiklą pasiskirstyti pareigomis, užduotimis ir pasiskirstymą suderinti su stovyklos vadovais;
	12. prieš kiekvieną veiklą stovyklautojus supažindinti su galimais pavojais;
	13. išvykstant iš stovyklavietės supažindinti išvykstančios grupės narius su pirmosios pagalbos teikimu ir naudojimusi pirmosios pagalbos rinkiniu, saugaus eismo taisyklėmis, aplinkosaugos, priešgaisrinės saugos bei maudymosi reikalavimais.
	14. susidarius situacijai, gresiančiai vaikų saugai, pakeisti veiklos pobūdį arba nutraukti veiklą, pakeisti maršrutą.
	15. organizuojant maudynes:
		1. apie organizuojamas maudynes informuoti Organizatorių;
		2. vienu metu gali maudytis ne daugiau kaip 5 vaikai;
		3. kiekvieną kartą prieš maudynes informuoti stovyklautojus, kad maudymosi metu draudžiama be reikalo šūkauti, nes šauksmas yra pagalbos prašymo signalas;
	16. stovyklautojams vykdant veiklą, kurioje naudojami saugai ir sveikatai pavojingos priemonės (kirvio, peilių naudojimas, laužo kūrimas ir priežiūra, maisto ruošimas ant laužo, karštas vanduo ir pan.) nuolat būti prie stovyklautojų, stebėti jų veiklą ir pastebėjus pavojų imtis prevencinių priemonių nelaimei išvengti;
	17. pastebėjus, sužinojus apie kiekvieną nekasdienį su stovyklos veikla, stovyklautojų, savanorių ir vadovų veikla ar elgesiu susijusį įvykį, nedelsiant pranešti pagrindiniams stovyklos vadovams ar Organizatoriams;
	18. pasirašyti ir besąlygiškai vykdyti Savanorio pasižadėjimą ir veiklos atmintinę – neatsiejamą šios sutarties 1-1 priedą.
	19. Turėti asmeniniam naudojimui termometrą ir žino savo kūno temperatūrą.
3. Konfidencialumas:
	1. visa informacija, gauta iš Organizatoriaus ir kitų savanorių ar paruošta atliekant savanoriškus darbus, yra laikoma konfidencialia;
	2. atlikdamas sutartyje numatytas savanoriškos veiklos funkcijas, Savanoris įsipareigoja:
		1. laikyti paslaptyje visą gautą informaciją apie stovyklautojus bei imtis visų būtinų informacijos apsaugos priemonių;
		2. be išankstinio raštiško Organizatoriaus sutikimo neatskleisti ir neperduoti konfidencialios informacijos, su kuria buvo supažindintas ar susipažino vykdydamas savanorišką veiklą stovykloje „Išminčių keliais“, tretiesiems asmenim, nenaudoti informacijos asmeniniais tikslais per visą sutarties galiojimo laikotarpį ir pasibaigus šiam laikotarpiui, išskyrus atvejus, kai to reikalauja LR teisės aktai ar teisėsaugos pareigūnai, pateikę atitinkamus įgaliojimus ir įpareigojimus.
4. Sutarties galiojimas ir nutraukimas:
	1. sutartis įsigalioja nuo jos pasirašymo dienos ir galioja iki 20......................................
	2. Organizatorius turi teisę vienašališkai nutraukti sutartį, jeigu Savanoris netinkamai ir (ar) nekokybiškai vykdo sutartyje numatytus įsipareigojimus arba jų nevykdo. Organizatorius apie sutarties nutraukimą privalo įspėti raštu prieš dvi valandas, bei nurodęs sutarties nutraukimo priežastis.
	3. Savanoris turi teisę nutraukti savanorišką veiklą, įspėjęs apie tai Organizatorių ne vėliau kaip prieš vieną dieną bei nurodęs sutarties nutraukimo priežastis.
5. Sutartis keičiama ir papildoma tik šalių rašytiniu susitarimu. Visi šios sutarties pakeitimai ir/ar papildymai tampa šios sutarties neatskiriama dalimi, ir įgyja teisinę galią tik sudaryti raštu ir pasirašyti šalių. Ši sutartis įsigalioja ją pasirašius sutarties šalims.
6. Savanoriškų darbų metu Organizatoriaus ar stovyklautojo patirta žala dėl Savanorio netinkamai, aplaidžiai vykdomos savanoriškos veiklos atlyginama Lietuvos Respublikos teisės aktų nustatyta tvarka.
7. Sutartis sudaryta dviem egzemplioriais, turinčiais tokią pat juridinę galią, kurių vienas įteikiamas Savanoriui, o kitas lieka Organizatoriui.
8. Sutarties šalys:

|  |  |
| --- | --- |
| **Stovyklos organizatorius:** | **Savanoris** |
| *Vardas, Pavardė:**Indrė Pavinkšnienė* | *Vardas, Pavardė:* |
| *Parašas:* | *Parašas:* |
| *Vardas, Pavardė:**Jolanta Lipkevičienė* |
| *Parašas:* |

Savanoriškų darbų atlikimo sutarties

1 priedas

SAVANORIO PASIŽADĖJIMAS IR VEIKLOS ATMINTINĖ

Savanoris( ė) – asmuo, pasirinkęs neatlygintinai atiduoti savo laiką ir jėgas organizuotoje veikloje – stovykloje „Išminčių keliais“.

Šis Savanorio pasižadėjimas ir veiklos atmintinė yra neatsiejama Savanoriškų darbų atlikimo sutarties, sudarytos tarp Indrės Pavinkšnienės veikiančios pagal verslo liudijimą, asociacijos ,, Šviesos kampelis“ juridinio asmens kodas 300625407, registruota buveinė yra Veliuonos g. 18, Kaunas, atstovaujama direktorės Jolantos Lipkevičienės ir savanorio.

Aš, ................................................................................suprantu, kad:

1. Pasitarnaudamas kitiems atveriu sau platų saviraiškos, dalijimosi džiaugsmo ir atradimų horizontą.
2. Savanorystė stovykloje „Išminčių keliais“ yra veikla, kuri:
	1. vykdoma asmens laisva valia, pasirinkimu ir motyvacija;
	2. nesiekia finansinio pelno (neatlygintina veikla);
	3. vykdoma asociacijos ,,Šviesos kampelis“ organizuotoje aplinkoje;
	4. skirta pakylėti, įkvėpti vaikus- jaunuomenę, prisidedant prie bendražmogiškų vertybių apsaugos: skaistumo, taikumo, teisingumo, tyrumo, kilnumo, bendrystės, darnos, socialinės ekologijos.
3. Įsipareigoju stovykloje „Išminčių keliais“ vadovautis šiais principais ir taisyklėmis:
	1. visa ko pagrindas yra Dievas;
	2. aplinkos kuriamos be konkurencijos;
	3. vadovaujamasi principu „Laimėkime visi“;
	4. kiekvienas vaikas (žmogus) yra nepakartojamas mūsų žemiškojo gyvenimo reikšmingas reiškinys;
	5. kiekvieno nuomonė turi būti išklausoma;
	6. visų pasiūlymai ir įžvalgos išklausomi;
	7. kiekvienas savo nuomonę išsisako nepriešindamas jos su kitų nuomonėmis;
	8. nesiveliama į ginčus, asmenys viešai nekritikuojami, nesipuikuojama ir neliaupsinamas kažkuris žmogus;
	9. visi nuoširdžiai stengiasi klausytis, ką sako kitas;
	10. etapais bendras susitarimas svarbesnis už asmeninę nuostatą;
	11. bendrystėje pulsuojančioje pagarba stengiamasi susitarti dėl galutinio sprendimo arba nutaria, kad yra keletas gerų sprendimų tuo pačiu klausimu;
	12. kuriamas lygiavertis santykis su kiekvienu stovyklos dalyviu, kai kuriais atvejais lemiamas žodis- vadovų;
	13. kalbama kultūringai, atsisakoma keiksmažodžių;
	14. stovykla yra blaivybės zona;
	15. kilus problemoms, iškart kreipiamasi į stovyklos vadovus , kviečiamas susirinkimas( skambinamas gongas);
	16. atvirai kalbamės apie iškilusius konfliktus ir visada bendrai ieškome pagarbių sprendimu būdų;
	17. kai kuriais stipresniais atvejais yra šaukiamas teismo posėdis su vaidybiniais elementais ( dalyviai vaikai) edukaciniais- prevenciniais tikslais;
	18. nepritariama nei fiziniam nei psichologiniam smurtui;
	19. visi turimi telefonai, mp3 grotuvai ir kiti informacinių technologijų prietaisai saugomi pas vadovus, jais galima naudotis 1 val. per dieną. Laikas nuo kurios valandos galima naudotis technologijomis numatomas atsižvelgiant į konkrečios dienos veiklas.
	20. savanoriai aktyviai prisideda prie bendrų veiklų;
	21. savanoriai patys inicijuoja su vaikais veiklas atitinkančias stovyklos vertybėms;
	22. stovyklos metu gyvename palapinėse;
	23. naktis - tylos, poilsio laikas visiems (berniukai negali eiti į mergaičių palapines ir atvirkščiai)
	24. už savo daiktus atsakome patys;
	25. saugome save ir kitus stovyklautojus;
	26. norėdami palikti stovyklavietę, informuojame vadovus.
4. Stovykloje įsipareigoju gerbti skaistumo, taikumo, teisingumo, tyrumo, kilnumo, bendrystės, darnos, socialinės ekologijos vertybes ir aukščiau įvardintus principus, įsipareigoju neužmegzti su stovyklaujančiai vaikais- jaunuomene jokių intymių ryšių (asmeninių romantinių santykių). Pažeidus šį įsipareigojimą, po vieno Organizatorių raštiško įspėjimo, pažadu išvykti iš stovyklavietės tą pačią dieną po dviejų valandų.

Savanorio:

|  |  |
| --- | --- |
| Vardas , pavardė |  |
| Parašas |  |
| Data |  |
| Gyvenamosios vietos adresas |  |
| el.paštas |  |
| telefono Nr. |  |